PMIndiaData/PMIndiaSum huggingface dataset:
హ‌రిపుర లో రేప‌టి కార్య‌క్ర‌మం మ‌న దేశానికి నేతాజీ బోస్ అందించిన తోడ్పాటుకు ఒక ప్ర‌శంస అవుతుంది:  ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేతాజీ సుభాశ్ చంద్ర‌ బోస్ గారికి రేపు నేతాజీ జ‌యంతి సంద‌ర్భం లో శ్ర‌ద్ధాంజ‌లి స‌మ‌ర్పించారు. ‘‘రేప‌టి రోజున మ‌హ‌నీయుడు నేతాజీ సుభాశ్ చంద్ర బోస్ గారి జ‌యంతి కి గుర్తుగా #ParakramDivas భార‌త‌దేశం జ‌రుపుకోనుంది. దేశ‌వ్యాప్తంగా ఏర్పాటు చేస్తున్న వివిధ కార్య‌క్ర‌మాల లో భాగం గా ఒక ప్ర‌త్యేక‌మైన కార్య‌క్ర‌మాన్ని గుజ‌రాత్ లోని హ‌రిపుర లో నిర్వ‌హించ‌డం జ‌రుగుతుంది. మ‌ధ్యాహ్నం 1 గంట‌కు ఆరంభ‌మ‌య్యే ఆ కార్య‌క్ర‌మం లో భాగ‌స్తులు కండి. నేతేజీ సుభాశ్ చంద్ర‌ బోస్ గారితో హ‌రిపుర ఒక ప్ర‌త్యేక అనుబంధాన్ని క‌లిగి ఉంది. 1938వ సంవ‌త్స‌రం లో కాంగ్రెస్ పార్టీ అధ్య‌క్ష ప‌ద‌వి ని నేతాజీ బోస్ చేప‌ట్టిన ఘ‌ట్టం చ‌రిత్రాత్మ‌క‌మైన హ‌రిపుర స‌ద‌స్సు లోనే చోటు చేసుకొంది. హ‌రిపుర లో రేపు నిర్వ‌హించే కార్య‌క్ర‌మం మ‌న దేశాని కి నేతాజీ బోస్ అందించిన తోడ్పాటుకు ఒక ప్ర‌శంస‌గా నిలుస్తుంది. నేతాజీ బోస్ జ‌యంతి కి ఒక రోజు ముందు నా మ‌న‌స్సు 2009 జ‌న‌వ‌రి 23వ తేదీని త‌ల‌చుకొంటోంది. ‘ఇ-గ్రామ్ విశ్వ‌గ్రామ్ ప్రాజెక్టు’ను హ‌రిపుర నుంచి ప్రారంభించింది ఆ రోజునే. ఈ కార్య‌క్ర‌మం గుజ‌రాత్ ఐటి మౌలిక స‌దుపాయాల క‌ల్ప‌న లో ఒక పెద్ద విప్ల‌వాన్ని ఆవిష్క‌రించింది. సాంకేతిక విజ్ఞానం తాలూకు ఫ‌లాల‌ ను రాష్ట్రం లోని సుదూర ప్రాంతాల పేద‌ల వ‌ద్ద‌కు తీసుకుపోయిన కార్య‌క్ర‌మం అది. 1938వ సంవ‌త్స‌రం లో నేతాజీ బోస్ ను తీసుకువెళ్ళిన ర‌హ‌దారి మీదుగా ఒక పెద్ద ఊరేగింపుతో హ‌రిపుర ప్ర‌జ‌లు న‌న్ను తీసుకువెళ్ళి, నా మీద చూపించిన ఆప్యాయ‌త‌ను నేను ఎన్న‌టికీ మ‌ర‌చిపోలేను. ఆ ఊరేగింపులో అలంక‌రించిన ఒక ర‌థాన్ని 51 ఎద్దుల‌తో మోయించారు. హ‌రిపుర లో నేతాజీ బ‌స చేసిన ప్ర‌దేశాని కి కూడా నేను వెళ్ళాను. నేతాజీ సుభాశ్ చంద్ర బోస్ గ‌ర్వప‌డేట‌టువంటి ఒక బ‌ల‌మైన ధైర్యం గ‌ల స్వ‌యం స‌మృద్ధియుత‌మైన భార‌త‌దేశం.. దేని మాన‌వ ప్ర‌ధాన‌మైన దృక్ఫ‌థం రాబోయే కాలం లో ఒక మెరుగైన ప్ర‌పంచం ఆవిష్క‌ర‌ణ‌కు తోడ్ప‌డుతుందో అటువంటి ఒక భార‌త‌దేశాన్ని నిర్మించే దిశ‌ లో కృషి చేయ‌డానికి నేతాజీ ఆలోచ‌న‌లు మ‌రియు ఆద‌ర్శాలు మ‌న‌కు ప్రేర‌ణ‌ను అందిస్తూనే ఉండాల‌ని నేను ఆకాంక్షిస్తున్నాను.’’
భార‌త‌దేశానికి మరియు బ్రూనే దారుస్సలామ్ కు మ‌ధ్య ప‌న్నుల‌ కు సంబంధించిన స‌మాచారం ఆదాన ప్ర‌దానం తో పాటు ప‌న్నుల వ‌సూలులో స‌హాయం అంద‌జేసుకోవ‌డానికి సంబంధించిన ఒప్పందం పై సంత‌కాల‌కు, ఆ ఒప్పందం అనుమోదానికి ఆమోదం తెలిపిన మంత్రివ‌ర్గం

భార‌త‌దేశానికి మరియు బ్రూనే దారుస్సలామ్ కు మ‌ధ్య ప‌న్నుల‌కు సంబంధించిన స‌మాచారం ఆదాన ప్ర‌దానం తో పాటు ప‌న్నుల వ‌సూలు లో పరస్పరం స‌హాయాన్ని ఇచ్చి పుచ్చుకోవ‌డానికి సంబంధించిన ఒప్పందం పై సంత‌కాల‌కు మరియు ఆ ఒప్పందం అనుమోదానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. వివ‌రాలు: ఈ ఒప్పందం లో భాగంగా అందుకొన్న స‌మాచారాన్ని గోప్యంగా ఉంచుతారు. ఇటువంటి సమాచారాన్ని మ‌దింపు, సేక‌ర‌ణ‌, ఎన్‌ఫోర్స్‌మెంట్‌, ప్రాసిక్యూష‌న్‌ లేదా అపీళ్ల నిర్ధార‌ణ‌కు సంబంధించిన వ్య‌క్తులకు లేదా ప్రాధికార సంస్థ‌లకు (న్యాయ స్థానాలు లేదా పాల‌క వ‌ర్గాల‌తో స‌హా) మాత్ర‌మే వెల్ల‌డించ‌డం జ‌రుగుతుంది. స‌మాచారాన్ని పంపిస్తున్న దేశం యొక్క ముంద‌స్తు లిఖిత పూర్వ‌క స‌మ్మ‌తితోనే ఏ వ్య‌క్తికైనా లేదా ఎన్‌టిటి కైనా లేదా ప్రాధికార సంస్థ‌కైనా స‌మాచారాన్ని వెల్ల‌డించేందుకు వీలు ఉంటుంది. ఆయా కేసుల కేట‌గిరీల‌ను బ‌ట్టి భార‌త‌దేశానికి మ‌రియు బ్రూనే కు మ‌ధ్య స‌మాచారం ఆటోమేటిక్ ఎక్స్ చేంజ్ కు ఈ ఒప్పందం వీలు క‌ల్పిస్తుంది. అంతేకాకుండా రెండు దేశాల మ‌ధ్య టాక్స్ రెవెన్యూ క్లెయిమ్ ల వ‌సూలులో కూడా ఈ ఒప్పందం త‌న వంతు స‌హాయాన్ని అందిస్తుంది. రెండు దేశాలకు చెందిన సంబంధిత చ‌ట్టాల ప్ర‌కారం పూర్తి చేసుకోవలసినటువంటి విధానాలు పూర్తి అయ్యాయని నోటిఫై చేసిన నాటి నుండి ఈ ఒప్పందం అమ‌లులోకి వ‌స్తుంది. ఈ ఒప్పందం ఫ‌లితంగా ప‌న్ను ఎగ‌వేత లకు మ‌రియు ప‌న్ను చెల్లించ‌కుండా త‌ప్పించుకొనే ధోర‌ణులకు అడ్డుక‌ట్ట వేయడం వీలుపడుతుంద‌ని ఆశిస్తున్నారు. ఈ ఒప్పందం వ‌ల్ల ఎటువంటి ఆర్థిక భారం ఉండ‌దు. ఒప్పందం లోని 9వ అధిక‌రణం ప్ర‌కారం అసాధార‌ణ వ్య‌యాలు 500 యుఎస్ డాల‌ర్ల కు మించిన ప‌క్షంలో మాత్ర‌మే ఆ వ్యయాన్ని భార‌త ప్ర‌భుత్వం భ‌రిస్తుంది.
ఫ్రాన్స్ లోని నీస్ లో జరిగిన భయంకర దాడిని ఖండించిన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ ఫ్రాన్స్ లోని నీస్ లో జరిగిన భయంకర దాడిని తీవ్రంగా ఖండించారు. “నీస్ లో జరిగిన భయంకర దాడి నన్ను వ్యాకులపరచింది. ఇటువంటి మతి లేని హింసాత్మక చేష్టలను నేను తీవ్రంగా ఖండిస్తున్నాను. ఈ ఘటనలో ప్రాణాలు కోల్పోయిన వారి కుటుంబాల శోకంలో నేను కూడా పాలు పంచుకొంటున్నాను. క్షతగాత్రులు త్వరగా కోలుకోవాలని ఆశిస్తున్నాను. మా ఫ్రెంచ్ సోదర సోదరీమణులకు ఎదురైన ఈ మహా దు:ఖ ఘడియలో వారి వేదనను భారతదేశం పంచుకొంటున్నది. వారికి బాసటగా నిలుస్తున్నది,” అని ప్రధాన మంత్రి అన్నారు.
పండిత్ మదన్ మోహన్ మాలవీయ జయంతి సందర్భం లో ఆయన కుశ్రద్ధాంజలి ని ఘటించిన ప్రధాన మంత్రి

పండిత్ మ‌ద‌న్ మోహ‌న్ మాలవీయ గారి జ‌యంతి సంద‌ర్భం లో ఈ రోజు పార్ల‌మెంట్‌ లో జ‌రిగిన ఒక కార్య‌క్ర‌మం లో ఆయన కు ప్రధాన మంత్రి శ్రీ నరేంద్ర మోదీ శ్రద్ధాంజలి ని సమర్పించారు. ప్రధాన మంత్రి ఒక ట్వీట్ లో – ‘‘పండిత్ మ‌ద‌న్ మోహ‌న్ మాలవీయ గారి కి శ్రద్ధాంజలి ని సమర్పించాను’’ అని పేర్కొన్నారు.
ఈశాన్య భార‌తంలో త‌న‌ ప‌ర్య‌ట‌న ఫొటోల‌ను ప్ర‌జ‌ల‌తో పంచుకున్న ప్ర‌ధాన‌మంత్రి

ఈశాన్య భార‌త అందాల‌ను ప్ర‌ధాన‌మంత్రి శ్రీ న‌రేంద్ర మోదీ వేనోళ్ల కొనియాడారు. ఈ మేర‌కు అరుణాచ‌ల్ ప్ర‌దేశ్‌లో త‌న ప‌ర్య‌ట‌న సంద‌ర్భంగా తీసిన ఫొటోల‌ను #అద్భుత‌మైన ఈశాన్య భార‌తం
వెల్ నెస్ సెంటర్ లను 1.5 లక్ష ల సంఖ్య లో ఏర్పాటు చేసే లక్ష్యాన్నిసాధించడాన్ని ప్రశంసించిన ప్రధాన మంత్రి

ఆయుష్మాన్ భారత్ పథకం లో భాగం గా 1.5 లక్షల హెల్థ్ ఎండ్ వెల్ నెస్ సెంటర్ లను ఏర్పాటు చేయాలి అనేటటువంటి లక్ష్యాన్ని సాధించడమనేది ‘న్యూ ఇండియా’ కు ఒక సరికొత్త శక్తి ని అందిస్తుంది అని ప్రధాన మంత్రి శ్రీ నరేంద్ర మోదీ అన్నారు. ఆరోగ్యవంతులైన పౌరుల ద్వారానే భారతదేశం యొక్క సమృద్ధి సిద్ధిస్తుంది అని కూడా ఆయన అన్నారు. ఆరోగ్యం మరియు కుటుంబ సంక్షేమం శాఖ కేంద్ర మంత్రి డాక్టర్ మన్ సుఖ్ మాండవీయ చేసిన ఒక ట్వీట్ కు ప్రధాన మంత్రి తాను ఒక ట్వీట్ లో సమాధానాన్ని ఇస్తూ – ‘‘పౌరుల స్వస్థత లోనే భారతవర్షం యొక్క సమృద్ధి ఇమిడి ఉంటుంది. ఈ దిశ లో రికార్డు సంఖ్య లో ఏర్పాటు చేసిన ఈ హెల్థ్ ఎండ్ వెల్ నెస్ సెంటర్ లు ప్రధానమైన పాత్ర ను పోషిస్తాయి. ఈ కార్య సాధన ‘న్యూ ఇండియా’ కు ఒక సరికొత్త శక్తి ని ప్రసాదించేటటువంటిదే సుమా.’’ అని పేర్కొన్నారు.
లాల్ బహదూర్ శాస్త్రి జయంతి సందర్భంగా విజయ్ ఘాట్ వద్ద ఆయన చిత్రపటానికి పూలమాల వేసి నివాళి అర్పించిన ప్రధానమంత్రి

మాజీ ప్ర‌ధానమంత్రి లాల్ బ‌హ‌దూర్ శాస్త్రి జ‌యంతి సంద‌ర్భంగా ఇవాళ విజ‌య్ ఘాట్‌ వద్ద ప్రధానమంత్రి శ్రీ నరేంద్ర మోదీ ఆయన చిత్రపటానికి పూలమాల వేసి నివాళి అర్పించారు. ఈ మేరకు ఒక ట్వీట్‌ ద్వారా ఇచ్చిన సందేశంలో: “భారతదేశ చరిత్రలో చిరస్థాయిగా నిలిచిపోయేలా దేశం కోసం కృషి చేసిన శ్రీ లాల్ బహదూర్ శాస్త్రికి విజయ్‌ఘాట్‌ వద్ద ఇవాళ నివాళి అర్పించాను” అని ప్రధాని పేర్కొన్నారు.
ప్రధాన మంత్రి కి మరియు యూక్రేన్ అధ్యక్షుని కి మధ్య జరిగిన టెలిఫోన్ సంభాషణ

యూక్రేన్ అధ్యక్షుడు గౌరవనీయుడు శ్రీ వోలోదిమిర్ జెలెన్ స్కీ తో ఈ రోజు న టెలిఫోన్ ద్వారా ప్రధాన మంత్రి శ్రీ నరేంద్ర మోదీ మాట్లాడారు. యూక్రేన్ లో ప్రస్తుతం కొనసాగుతున్నటువంటి సంఘర్షణ ను గురించి నేత లు ఇద్దరు చర్చించారు. ఈ పోరాటాన్ని శీఘ్రం గా సమాప్తం చేసుకొని, మరి సంభాషణ, ఇంకా దౌత్యం తాలూకు మార్గం లో ముందుకు పోవలసిన అవసరం ఉందంటూ ప్రధాన మంత్రి తాను ఇదివరకు ఇచ్చిన పిలుపు ను మరో సారి సైతం గుర్తు కు తెచ్చారు. ఈ సంఘర్షణ కు ఎటువంటి సైనిక పరిష్కారం ఉండదన్నదే తన గట్టి నమ్మకం అని ఆయన అంటూ, ఎటువంటి శాంతి ప్రయాసల కు అయినా తోడ్పాటు ను అందించడం కోసం భారతదేశం తయారు గా ఉందని తెలియజేశారు. ఐక్య రాజ్య సమితి చార్టర్ ను, అంతర్జాతీయ చట్టాన్ని మరియు అన్ని దేశాల సార్వభౌమత్వాన్ని, ఇంకా ప్రాదేశిక అఖండత ను గౌరవించడం ఎంతయినా ముఖ్యం అని కూడా ప్రధాన మంత్రి పునరుద్ఘాటించారు. యూక్రేన్ సహా అన్ని పరమాణు కేంద్రాల భద్రత కు భారతదేశం ప్రాముఖ్యాన్ని ఇస్తోందని ప్రధాన మంత్రి స్పష్టంచేశారు. పరమాణు కేంద్రాల కు ఏ విధమైనటువంటి అపాయాలు ఎదురైనా సార్వజనిక ఆరోగ్యం పైన మరియు పర్యావరణం పైన దూరగామి మరియు వినాశకారి పరిణామాలు తలెత్తుతాయంటూ ఆయన మరీ మరీ చెప్పారు. ఇద్దరు నేత లు గ్లాస్ గో లో 2021వ సంవత్సరం నవంబరు లో జరిగిన తమ వెనుకటి సమావేశం అనంతరం ద్వైపాక్షిక సహకారం తాలూకు ముఖ్య రంగాల పై తాజా గా మరో సారి మాట్లాడుకొన్నారు.
ప్రధాన మంత్రి శ్రీ నరేంద్ర మోదీ తో సమావేశమైన యూఎస్ విదేశీ వ్యవహారాల శాఖ మంత్రి శ్రీ ఏంటనీ బ్లింకెన్

ప్రధాన మంత్రి శ్రీ నరేంద్ర మోదీ తో యూఎస్ విదేశీ వ్యవహారాల శాఖ మంత్రి శ్రీ ఏంటనీ బ్లింకెన్ ఈ రోజు న సమావేశమయ్యారు. అధ్యక్షుడు శ్రీ బైడెన్, ఉపాధ్యక్షురాలు హ్యారిస్ గారు ల పక్షాన ప్రధాన మంత్రి కి శ్రీ బ్లింకెన్ శుభాకాంక్షలు తెలిపారు. అంతక్రితం ఇఎఎమ్ తో, ఎన్ఎస్ఎ తో తాను జరిపిన భేటీ లు ఫలప్రదం అయిన సంగతి ని శ్రీ బ్లింకెన్ ప్రధాన మంత్రి దృష్టి కి తీసుకుపోయారు. దీనితో పాటే రక్షణ, సముద్ర సంబంధిత భద్రత, వ్యాపారం– పెట్టుబడి, జలవాయు పరివర్తన, విజ్ఞాన శాస్త్రం– సాంకేతిక విజ్ఞానం సహా వివిధ రంగాల లో భారతదేశం, యుఎస్ వ్యూహాత్మక సంబంధాల ను మరింత గా బలపరచుకోవడానికి గట్టి నిబద్ధత తో ఉన్నట్లు శ్రీ బ్లింకెన్ వెల్లడించారు. అధ్యక్షుడు శ్రీ బైడెన్ కు, ఉపాధ్యక్షురాలు హ్యారిస్ గారి కి ప్రధాన మంత్రి తన తరఫు న ఆత్మీయ అభినందనలను వ్యక్తం చేశారు. క్వాడ్, కోవిడ్ –19, ఇంకా జలవాయు పరివర్తనల కు సంబంధించిన కార్యక్రమాలు సహా అధ్యక్షుడు శ్రీ బైడెన్ తీసుకొన్న వివిధ కార్య క్రమాల పట్ల శ్రీ నరేంద్ర మోదీ తన ప్రశంసల ను వ్యక్తం చేశారు. భారతదేశానికి, యుఎస్ కు మధ్య అనేక ద్వైపాక్షిక అంశాల పై, బహుళ పాక్షిక అంశాల పై సామరస్యం పెంపొందడం, మరి ఈ పొందిక పటిష్టమైనటువంటి, ఆచరణ పూర్వకమైనటువంటి సహకారం గా మార్పు చెందేలా ఉభయ వ్యూహాత్మక భాగస్వాములు అవలంబిస్తున్న వచనబద్ధత ను యూఎస్ విదేశీ వ్యవహారాల శాఖ మంత్రి శ్రీ ఏంటనీ బ్లింకెన్ కొనియాడారు. యుఎస్, భారతదేశం సమాజాలు ప్రజాస్వామ్యం, స్వేచ్ఛా,స్వాతంత్య్రాల పట్ల ఒక ప్రగాఢమైన నిబద్ధత ను కలిగి ఉన్నాయని, యూఎస్ లో ఉంటున్న భారతీయ సముదాయం ద్వైపాక్షిక సంబంధాల ను పెంచడం కోసం ఎంతగానో తోడ్పడిందని ప్రధాన మంత్రి శ్రీ నరేంద్ర మోదీ అన్నారు. కోవిడ్ 19 రువ్విన సవాళ్లు, ప్రపంచ ఆర్థిక వ్యవస్థ కోలుకొనే క్రమం లో ఉండడం, జలవాయు పరివర్తన ల సందర్భం లో రాబోయే కాలం లో భారతదేశం– యుఎస్ వ్యూహాత్మక భాగస్వామ్యాని కి ప్రపంచం దృష్టి లో విస్తృత ప్రాముఖ్యం ఏర్పడుతుంది అని ప్రధాన మంత్రి అన్నారు.
ఉత్త‌ర భార‌త‌దేశం లో ఇసక తుఫాను బాధితుల‌కు పిఎమ్ఎన్ఆర్ఎఫ్ నుండి అనుగ్ర‌హ పూర్వ‌క చెల్లింపు ను ప్ర‌క‌టించిన ప్ర‌ధాన మంత్రి

ఉత్త‌ర భార‌త‌దేశం లోని వివిధ రాష్ట్రాల‌లో 2018 మే నెల 2వ తేదీన‌ ఇసక తుఫాను మరియు చక్రవాతం కార‌ణంగా ప్రాణాలు కోల్పోయిన వారికి ప్రతి ఒక్కరికి 2 ల‌క్ష‌ల రూపాయ‌ల వంతున మృతుల స‌ంబంధికులకు ప్ర‌ధాన మంత్రి జాతీయ స‌హాయ నిధి (పిఎమ్ఎన్ఆర్ఎఫ్) నుండి అనుగ్ర‌హ పూర్వ‌క చెల్లింపు జరపాలని ప్ర‌ధాన మంత్రి శ్రీ న‌రేంద్ర మోదీ ప్రకటించారు. ఈ భీతావహ గాలి దుమారం లో తీవ్రంగా గాయ‌ప‌డిన వారికి సైతం ప్ర‌తి ఒక్క‌రికి 50,000 రూపాయ‌ల వంతున చెల్లిపున‌కు కూడా ప్ర‌ధాన మంత్రి ఆమోదం తెలిపారు.
గుజరాత్ ప్రభుత్వం లో పూర్వ మంత్రి శ్రీ భగుభాయి పటేల్ కన్నుమూత పట్లసంతాపం తెలిపిన ప్రధాన మంత్రి

గుజరాత్ ప్రభుత్వం లో పూర్వ మంత్రి శ్రీ భగుభాయి పటేల్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. జన సేవ రంగం లో శ్రీ భగుభాయి పటేల్ అందించిన తోడ్పాటు ను ఎల్లవేళ ల స్మరించుకోవడం జరుగుతుందని ప్రధాన మంత్రి అన్నారు. ప్రధాన మంత్రి ఒక ట్వీట్ లో – “ગુજરાત સરકારના પૂર્વ મંત્રી શ્રી ભગુભાઈ પટેલના અવસાનથી દુ:ખ થયું. જનસેવા ક્ષેત્રે તેઓનું પ્રદાન હંમેશાં યાદ રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના……. ૐ શાંતિ: ||” అని పేర్కొన్నారు.
ఢిల్లీ కంటోన్మెంట్ లోని కంధార్ లైన్స్ లో కేంద్రీయ విద్యాల‌య నంబ‌ర్ 4 నిర్మాణం కోసం కేంద్రీయ విద్యాల‌య సంఘ‌ట‌న్ కు నాలుగు ఎక‌రాల ర‌క్ష‌ణ రంగ భూమి ని లీజు ప్రాతిప‌దిక‌న బ‌దిలీ చేసేందుకు ఆమోదం తెలిపిన మంత్రివ‌ర్గం

ఢిల్లీ కంటోన్మెంట్ లోని కంధార్ లైన్స్ లో కేంద్రీయ విద్యాల‌య నంబ‌ర్ 4 నిర్మాణం కోసం కేంద్రీయ విద్యాల‌య సంఘ‌ట‌న్ (కెవిఎస్)కు ఒక్కొక్క సంవ‌త్స‌రానికి ఒక రూపాయి నామ‌మాత్ర‌పు అద్దె కు నాలుగు ఎక‌రాల ర‌క్ష‌ణ రంగ భూమి ని శాశ్వ‌త ప్రాతిప‌దిక‌న లీజుపై బ‌ద‌లాయించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. పూర్వ‌రంగం: ఢిల్లీ కంటోన్మెంట్ లోని కేంద్రీయ విద్యాల‌య నంబర్ 4 యొక్క నిర్వహణ ఢిల్లీ కంటోన్మెంట్ యొక్క స‌ర్వే నంబ‌ర్ 14 భవనంలో తాత్కాలికంగా జరుగుతోంది. దీనిని 1994 లో ఏర్పాటు చేయడమైంది. ప్రస్తుతం ఈ పాఠ‌శాల‌లో 956 మంది పిల్ల‌లు విద్యను అభ్యసిస్తున్నారు. కేంద్రీయ విద్యాల‌య సంఘ‌ట‌న్ ద్వారా సొంత శాశ్వ‌త పాఠ‌శాల భ‌వ‌నం నిర్మాణం జ‌రిగితే విధి నిర్వ‌హ‌ణ‌లో ఉన్న సిబ్బందితో పాటు పూర్వ సైనికోద్యోగుల కుటుంబాలు, ఇంకా ఢిల్లీ కంటోన్మెంట్ ప్రాంతం, ప‌రిస‌ర ప్రాంతాల‌ పౌరుల పిల్ల‌ల‌కు అవ‌స‌ర‌మైన అన్ని సౌక‌ర్యాల‌తో కూడిన‌టువంటి సముచితమైన, విద్యోపయుక్తమైన వాతావ‌ర‌ణం నెల‌కొంటుంది.
భార‌త‌దేశం-జ‌పాన్ విదేశీ వ్య‌వ‌హారాలు మ‌రియు ర‌క్ష‌ణ మంత్రుల సంభాష‌ణ లో భాగం గా ప్రారంభిక స‌ద‌స్సు జ‌రిగింది

భార‌త‌దేశం-జ‌పాన్ విదేశీ వ్య‌వ‌హారాలు మ‌రియు ర‌క్ష‌ణ మంత్రుల సంభాష‌ణ (2+2)లో భాగం గా ప్రారంభిక స‌ద‌స్సు ఈ రోజు న ఇక్క‌డ‌ జ‌రిగింది. 2018వ సంవ‌త్స‌రం అక్టోబ‌రు లో జ‌పాన్ లో జ‌రిగిన ఇండియా-జ‌పాన్ ప‌ద‌మూడో వార్షిక శిఖ‌ర స‌మ్మేళ‌నం సంద‌ర్భం లో ద్వైపాక్షిక ర‌క్ష‌ణ మ‌రియు భ‌ద్ర‌త సంబంధిత స‌హ‌కారాన్ని గాఢ‌తరం చేసుకోవ‌డం కోసం విదేశీ మ‌రియు ర‌క్ష‌ణ వ్యవ‌హారాల మంత్రుల సంభాష‌ణ ను నిర్వ‌హించాల‌ని జ‌పాన్ ప్ర‌ధాని శ్రీ శింజో ఆబే మ‌రియు ప్ర‌ధాన మంత్రి శ్రీ న‌రేంద్ర మోదీ తీసుకొన్న నిర్ణ‌యాని కి అనుగుణం గా ఈ స‌మావేశం జ‌రిగింది. ఈ 2+2 సంభాషణ కై భార‌త‌దేశ ప్ర‌తినిధి వ‌ర్గాని కి ర‌క్ష‌ణ మంత్రి శ్రీ రాజ్ నాథ్ సింహ్ మ‌రియు విదేశీ వ్య‌వ‌హారాల శాఖ మంత్రి డాక్ట‌ర్ ఎస్‌. జ‌య‌శంక‌ర్ నాయ‌క‌త్వం వ‌హించారు. కాగా, జ‌పాన్ ప్ర‌తినిధి వ‌ర్గాని కి విదేశీ వ్యవహారాల శాఖ మంత్రి శ్రీ తోశిమిత్సు మోతెగి మ‌రియు జ‌పాన్ ర‌క్ష‌ణ శాఖ మంత్రి శ్రీ తారొ కొనొ నాయ‌క‌త్వం వ‌హించారు. ప్ర‌స్తుతం జ‌పాన్ కు మ‌రియు భార‌త‌దేశాని కి మ‌ధ్య గ‌ల ర‌క్ష‌ణ ప‌ర‌మైన, భ‌ద్ర‌త ప‌ర‌మైన స‌హ‌కారం యొక్క స్థితి ని స‌మీక్షించేందుకు, అలాగే ఆ సహకారాన్ని బలోపేతం చేసుకోవడం పై ఒక‌ పక్షం అభిప్రాయాల ను మ‌రొక‌ పక్షాని కి వెల్ల‌డించేందుకు ఈ స‌మావేశం ఉభయ పక్షాల కు ఒక అవకాశాన్ని ఇచ్చింది. త‌ద్వారా ‘ఇండియా-జ‌పాన్ స్పెశ‌ల్ స్ట్ర‌టీజిక్ ఎండ్ గ్లోబ‌ల్ పార్ట్‌న‌ర్ శిప్’కు మ‌రింత గాఢ‌త ను సంతరించాల‌నేది దీని ఉద్దేశ్యం గా ఉంది. ఇండో-ప‌సిఫిక్ ప్రాంతం లో నెల‌కొన్న ప‌రిస్థితి ప‌ట్ల సైతం ఉభ‌య ప‌క్షాలు త‌మ త‌మ అభిప్రాయాల ను ఈ స‌మావేశం సంద‌ర్భం గా వెలిబుచ్చాయి. అంతేకాకుండా, భార‌త‌దేశం మ‌రియు జ‌పాన్ రెండు దేశాల ప్ర‌జ‌ల కు మ‌రింత మెరుగైన భ‌విష్య‌త్తు ను ప్ర‌సాదించ‌డం కోసం శాంతి, స్థిర‌త్వం, ఇంకా ప్ర‌గ‌తి సాధ‌న లో క‌ల‌సి ముంద‌డుగు వేసేందుకు జ‌పాన్ అనుస‌రిస్తున్న ‘ఫ్రీ ఎండ్ ఓపెన్ ఇండో-ప‌సిఫిక్ విజ‌న్’ మ‌రియు భార‌త‌దేశం అవ‌లంబిస్తున్న ‘యాక్ట్ ఈస్ట్ పాలిసి’ ల ప‌రిధి లో సాగుతున్న‌ కృషి ని కూడా ఇరు ప‌క్షాలు స‌మీక్షించాయి.
నవీకరణ యోగ్య శక్తి కోసం బాండ్ల రూపంలో రూ.2360 కోట్ల సమీకరణకు ఆమోదం తెలిపిన మంత్రివర్గం

నవీకరణ యోగ్య శక్తి కోసం బాండ్ల రూపంలో రూ.2360 కోట్ల సమీకరణకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ బాండ్లను 2017-18 సంవత్సరంలో ఇండియన్ రిన్యూవబుల్ ఎనర్జి డివెలప్ మెంట్ ఏజెన్సీ (ఐఆర్ఇడిఎ) ద్వారా నూతన మరియు నవీకరణ యోగ్య శక్తి మంత్రిత్వ శాఖ (ఎమ్ఎన్ఆర్ఇ) జారీ చేస్తుంది. బాండ్ల ద్వారా సమీకరించిన నిధులను సోలార్ పార్క్, గ్రీన్ ఎనర్జి కారిడర్, పవన పథకాలకు ఉత్పాదన ఆధారిత ప్రోత్సాహకాలు, సిపిఎస్ యు మరియు డిఫెన్స్ సోలార్ ప్రాజెక్టులు, సోలార్ ప్రాజెక్టులకు వయబులిటీ గ్యాప్ ఫండింగ్, రూఫ్ టాప్ సోలార్, ఆఫ్ గ్రిడ్ గ్రిడ్ డిస్ట్రిబ్యూటెడ్ అండ్ డిసెంట్రలైజ్ డ్ రిన్యువబుల్ పవర్ వంటి ఆమోదిత కార్యక్రమాలు/పథకాలతో పాటు కార్పొరేషన్ లు మరియు స్వతంత్ర ప్రతిపత్తి కలిగిన సంస్థలలో పెట్టుబడి వంటి వాటి కోసం ఎమ్ఎన్ఆర్ఇ ఉపయోగిస్తుంది. ఈ విధంగా సకాలంలో పెట్టే పెట్టుబడుల కారణంగా నవీకరణ యోగ్య రంగంలో అవస్థాపనకు ఊతం లభించగలదు. అంతే కాక, నవీకరణ యోగ్య శక్తి రంగంలో సాధించాలని నిర్దేశించుకున్న ప్రతిష్టాత్మకమైనటువంటి లక్ష్యాలను సాధించడంలోనూ సహాయకారి కాగలుగుతుంది. సమీకరించిన నిధులను నవీకరణ యోగ్య శక్తి రంగంలో అదనపు సామర్థ్యాలను అభివృద్ధిపరచేందుకు కూడా వినియోగించనున్నారు. ఫలితంగా అదనపు ఉద్యోగకల్పనకు ఆస్కారం ఉంటుంది. పూర్వరంగం 2016-17 ఆర్థిక సంవత్సరంలో ఎన్ హెచ్ఎఐ, పిఎఫ్ సి, ఆర్ఇసి, ఐఆర్ఇడిఎ మరియు ఐడబ్ల్యుఎఐ ల ద్వారా బాండ్ల రూపంలో రూ.31,300 కోట్ల అదనపు ఆర్థిక వనరులను కూడబెట్టనున్నట్లు ప్రభుత్వం బడ్జెటులో ప్రకటించింది. ఇందులో భాగంగా, ప్రభుత్వం 2016-17 ఆర్థిక సంవత్సరంలో ఎమ్ఎన్ఆర్ఇ తరఫున ‘‘భారత ప్రభుత్వపు ఫుల్లీ సర్వీస్ డ్ ట్యాక్సబుల్ బాండ్స్’’ జారీ చేయడానికి ఐఆర్ఇడిఎ కు రూ.4000 కోట్లు కేటాయించింది. ఇందులో భాగంగా రూ.1640 కోట్లను ఎమ్ఎన్ఆర్ఇ అవసరాలకుగాను ఐఆర్ఇడిఎ సమీకరించింది. మిగతా రూ.2360 కోట్లను సమీకరించడం కోసం ఎమ్ఎన్ఆర్ఇ 2016-17 సంవత్సరంలో మంత్రివర్గాన్ని ఆశ్రయించింది.
మన ప్రజల పోరాటాలు.. త్యాగాలకు గుర్తుగా ఆగస్టు 14ను భయానక విభజన సంస్మరణ దినంగా పాటిద్దాం: ప్రధానమంత్రి

మన ప్రజల పోరాటాలు… త్యాగాలకు గుర్తుగా ఆగస్టు 14ను ‘భయానక విభజన సంస్మరణ దినం’గా పాటిద్దామని ప్రధానమంత్రి శ్రీ నరేంద్ర మోదీ అన్నారు. ఈ మేరకు సామాజిక మాధ్యమం ట్విట్టర్‌ ద్వారా వరుస సందేశాల్లో ప్రధాని కింది విధంగా చెప్పారు. “విభజన వేదనను ఎన్నటికీ మరువలేం. ఈ కల్లోలంలో మన లక్షలాది సోదరీసోదరులు చెల్లాచెదరయ్యారు. మతిలేని హింసాద్వేషాలకు అనేకమంది నిలువునా బలైపోయారు. ఆనాటి మన ప్రజల పోరాటాలు, త్యాగాలకు గుర్తుగా ఆగస్టు 14ను మనం ‘భయానక విభజన సంస్మరణ దినం’గా పాటిద్దాం. ఈ మేరకు సామాజిక విభజన, విద్వేషమనే విష భావనలను నిర్మూలించి ఐకమత్య స్ఫూర్తిని, సామాజిక సామరస్యాన్ని, మానవ సాధికారతను మరింత బలోపేతం చేయాల్సిన అవసరాన్ని #PartitionHorrorsRemembranceDay మనకు సదా గుర్తుచేస్తూనే ఉండాలని ఆకాంక్షిద్దాం.”
భూటాన్‌ యొక్క డ్రక్ న్యామ్‌రూప్ త్సోగ్‌పా పార్టీ అధ్య‌క్షుడు డాక్ట‌ర్ లోటే శెరింగ్‌ తో ఫోన్ లో మాట్లాడిన ప్రధాన మంత్రి;  ఆ పార్టీ భూటాన్ సాధార‌ణ ఎన్నిక‌ల‌ లో విజేత గా నిలచినందుకు అభినంద‌న‌లు తెలిపారు

భూటాన్‌ కు చెందిన డ్రక్ న్యామ్‌రూప్ త్సోగ్‌పా పార్టీ అధ్య‌క్షుడు డాక్ట‌ర్ లోటె శెరింగ్‌ తో ప్ర‌ధాన‌ మంత్రి శ్రీ న‌రేంద్ర మోదీ ఫోన్‌ లో మాట్లాడారు. భూటాన్ మూడో సార్వ‌త్రిక ఎన్నిక‌ల‌ లో డ్రక్ న్యామ్‌రూప్ త్సోగ్‌పా పార్టీ గెలుపొందినందుకు, శెరింగ్‌ జాతీయ చట్ట సభ కు ఎన్నికైనందుకు ప్ర‌ధాన మంత్రి అభినంద‌న‌లు తెలిపారు. భూటాన్‌ లో సాధార‌ణ ఎన్నిక‌లను సాఫీ గా నిర్వహించడాన్ని స్వాగతిస్తూ, ఇది భూటాన్‌ లో ప్ర‌జాస్వామ్యం సుస్థిరం కావ‌డానికి దోహ‌ద‌ప‌డగలదని ప్రధాన మంత్రి పేర్కొన్నారు. భూటాన్‌ తో ప‌ర‌స్ప‌ర స‌హ‌కారానికి, స్నేహ సంబంధాల‌కు భార‌తదేశం ప్ర‌త్యేక‌ ప్రాధాన్య‌మిస్తోంద‌ని, ఇది ఉమ్మ‌డి విలువ‌లు, ఉమ్మ‌డి ప్ర‌యోజ‌నాలు, అత్యంత విశ్వ‌స‌నీయ‌త‌, సౌహార్దం, ప‌ర‌స్ప‌ర అవ‌గాహ‌న‌ ల ఆధారంగా ఉంటుంద‌ని ప్ర‌ధాన మంత్రి తెలియ‌జేశారు. ఇరు దేశాల మ‌ధ్య దౌత్య సంబంధాల స్వ‌ర్ణోత్స‌వాన్ని గుర్తుకు తెస్తూ , భూటాన్ నూత‌న ప్ర‌భుత్వం ఆ దేశ సామాజిక ఆర్థిక ప‌రివ‌ర్త‌న‌ కై చేసే కృషి లో భార‌త ప్ర‌భుత్వం భూటాన్ ప్రజ‌ల ప్ర‌యోజ‌నాలకు, ప్రాధాన్య‌ాల‌కు అనుగుణంగా దృఢ దీక్ష‌తో క‌లసి ప‌నిచేస్తుంద‌ని ప్ర‌ధాన‌ మంత్రి చెప్పారు. భార‌తదేశాన్ని సంద‌ర్శించవలసింది గా డాక్ట‌ర్ లోటే శెరింగ్‌ ను ప్ర‌ధాన‌ మంత్రి శ్రీ న‌రేంద్ర మోదీ ఆహ్వానించారు. అభినంద‌న‌ల పట్ల ప్ర‌ధాన మంత్రి శ్రీ ‌న‌రేంద్ర మోదీ కి డాక్ట‌ర్ లోటే ధన్యావాదాలు తెలిపారు. భార‌తదేశాన్ని సంద‌ర్శించాల‌ంటూ ప్ర‌ధాన మంత్రి అందించినటువంటి ఆహ్వానాన్ని డాక్ట‌ర్ లోటే స్వీకరిస్తూ వీలైనంత త్వ‌ర‌లో భార‌తదేశాన్ని సంద‌ర్శిస్తానన్నారు. భూటాన్‌, భార‌తదేశం ప్ర‌జ‌ల ప్ర‌యోజ‌నాల‌కు అనుగుణంగా ఉభయ దేశాల మ‌ధ్య ద్వైపాక్షిక స‌హ‌కారాన్ని మ‌రింత ముందుకు తీసుకుపోయేందుకు ఇరువురు నేతలూ అంగీకారాన్ని వ్యక్తం చేశారు.
ఇన్‌స్టిట్యూట్ ఆఫ్ చార్ట‌ర్డ్ అకౌంటెంట్స్‌ ఆఫ్ ఇండియా కు మ‌రియు సౌత్ ఆఫ్రికా ఇస్‌స్టిట్యూట్ ఆఫ్ చార్ట‌ర్డ్ అకౌంటెంట్స్ కు మ‌ధ్య ప‌రస్ప‌ర మాన్యత ఒప్పందానికి ఆమోదం తెలిపిన మంత్రివ‌ర్గం

ఇన్‌స్టిట్యూట్ ఆఫ్ చార్ట‌ర్డ్ అకౌంటెంట్స్‌ ఆఫ్ ఇండియా (ఐసిఎఐ) కు మ‌రియు సౌత్ ఆఫ్రికా ఇస్‌స్టిట్యూట్ ఆఫ్ చార్ట‌ర్డ్ అకౌంటెంట్స్ (ఎస్ఎఐసిఎ) కు మ‌ధ్య ప‌రస్ప‌ర మాన్యత ఒప్పందానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. వివ‌రాలు: ఐసిఎఐ మ‌రియు ఎస్ఎఐసిఎ కు మ‌ధ్య ప‌ర‌స్ప‌ర మాన్యత ఒప్పందం (ఎమ్ఆర్ఎ) విష‌యంలో కేంద్ర మంత్రివ‌ర్గం ఆమోదాన్ని మంజూరు చేసింది. ద‌క్షిణాఫ్రికా మ‌రియు భార‌త‌దేశం ల‌లో అకౌంటింగ్ వృత్తి వికాసానికి స‌కారాత్మ‌క‌మైన తోడ్పాటును అందించ‌డంతో పాటు అకౌంటింగ్ ప‌ర‌మైన జ్ఞానం, వృత్తిప‌ర‌మైన మ‌రియు మేధో సంబంధ‌మైన అభివృద్ధి, ఇంకా ఈ రంగంలో ప‌ని చేస్తున్న వారి ప్ర‌యోజ‌నాలు పురోగ‌మించేట‌ట్లు చూసేందుకు ఒక ప‌ర‌స్ప‌ర స‌హ‌కారపూర్వ‌క‌మైన ఫ్రేమ్ వ‌ర్క్ ను నెల‌కొల్పాల‌న్న‌దే ఎమ్ఆర్ఎ ఉద్దేశం. ఈ ఒప్పందం : భార‌తీయ అకౌంటెన్సీ వృత్తి నిపుణుల‌కు ఐసిఎఐ అర్హత కు అదనంగా స్థానిక అకౌంటెన్సీ అర్హ‌తను కూడా గుర్తించేందుకు మార్గాన్ని సుగ‌మం చేస్తుంది; ఇది వారికి ద‌క్షిణాఫ్రికా మార్కెట్ ల‌లో వృత్తి సంబంధ‌ అవ‌కాశాల‌ను మ‌రింత అధికం చేయగలదు. రెండు దేశాల‌కు చెందిన అకౌంటింగ్ ఇన్‌స్టిట్యూట్ ల మ‌ధ్య పటుతరమైన ప‌ని సంబంధాలు వర్ధిల్లగలవు. ఇరు ప‌క్షాల‌కు చెందిన వృత్తి నిపుణులు అటు నుండి ఇటు, ఇటు నుండి అటు జరిపే రాక‌పోక‌లు హెచ్చుతాయి. రెండు దేశాల‌లోను చిన్న మ‌రియు మ‌ధ్య‌త‌ర‌హా వ్యాపార సంస్థ‌ల‌కు ఒక కొత్త పార్శ్వం ఆవిష్కారం కాగ‌ల‌దు. ప్ర‌యోజ‌నాలు : ఎస్ఎఐసిఎ స‌న్నిహిత సంబంధం క‌లిగి ఉండ‌ట‌మ‌నేది ఐసిఎఐ కు వ్యూహాత్మ‌కంగా చాలా ముఖ్య‌మైన‌టువంటి విష‌యం. దీనివ‌ల్ల రెండు సంస్థ‌ల స‌భ్యులు వారి ప్ర‌యోజ‌నాల‌ను పెంపొందించుకోగ‌లుగుతారు. గ‌త కొన్ని సంవ‌త్స‌రాలుగా నెల‌కొన్న సంబంధం ఇరు ప‌క్షాల‌కు లాభాన్ని చేకూర్చింది. ఎమ్ఆర్ఎ కార‌ణంగా భార‌త‌దేశ చార్ట‌ర్డ్ అకౌంటెంట్ల‌ కు ఈ ప్రాంతంలో మ‌రిన్ని ఉద్యోగ అవ‌కాశాలు అంది రావ‌చ్చు. అంతేకాకుండా, వారి వ‌ద్ద నుండి భార‌త‌దేశానికి జ‌రిగే చెల్లింపులు అధికం కాగ‌ల‌వు. పూర్వ‌రంగం: భార‌త‌దేశ పార్ల‌మెంటు లో ‘ది చార్ట‌ర్డ్ అకౌంటెంట్స్ యాక్ట్, 1949’ పేరిట ఒక చ‌ట్టాన్ని చేయ‌డం ద్వారా ఐసిఎఐ ని స్థాపించ‌డ‌మైంది. భార‌త‌దేశంలో చార్ట‌ర్డ్ అకౌంటెన్సీ వృత్తిని నియంత్రించ‌డం ఈ చ‌ట్టం ధ్యేయం. ఇక ఎస్ఎఐసిఎ ద‌క్షిణాఫ్రికా లో అగ్రేసర అకౌంటెన్సీ సంస్థ‌ే కాకుండా ప్ర‌పంచంలో అగ్ర‌గామి సంస్థ‌ల‌లో ఈ సంస్థ కూడా ఒక‌టిగా ఉన్నది.
హిమాచ‌ల్ ప్ర‌దేశ్ పూర్వ ముఖ్య‌మంత్రి శ్రీ వీర‌భ‌ద్ర సింహ్‌ గారి క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

హిమాచ‌ల్ ప్ర‌దేశ్ పూర్వ ముఖ్య‌మంత్రి శ్రీ వీరభ‌ద్ర సింహ్‌ గారి మృతి ప‌ట్ల‌ ప్ర‌ధాన మంత్రి శ్రీ న‌రేంద్ర మోదీ తీవ్ర సంతాపాన్ని వ్య‌క్తం చేశారు. ‘‘శ్రీ వీరభ‌ద్ర సింహ్‌ గారు సమృద్ధమైన ప‌రిపాల‌నానుభవం, శాస‌న సంబంధి అనుభ‌వం ముడిపడ్డ ఒక దీర్ఘ రాజ‌కీయ వృత్తి జీవ‌నాన్ని గ‌డిపారు. హిమాచ‌ల్ ప్ర‌దేశ్ లో ఆయ‌న ఒక ప్ర‌ముఖ పాత్ర ను పోషించారు; ఆ రాష్ట్ర ప్ర‌జ‌ల కు సేవ‌ల‌ ను అందించారు. ఆయ‌న క‌న్నుమూశార‌ని తెలిసి దుఃఖం లో మునిగిపోయాను. ఆయ‌న కుటుంబానికి, ఆయ‌న ను స‌మ‌ర్ధించేవారికి ఇదే నా సంతాపం. ఓమ్ శాంతి’’ అని ప్ర‌ధాన మంత్రి ఒక ట్వీట్ లో పేర్కొన్నారు.
ప్రొఫెసర్ శ్రీ సి. ఎస్. శేషాద్రి కన్నుమూత పట్ల సంతాపం తెలిపిన ప్రధానమంత్రి

ప్రొఫెసర్ శ్రీ సి. ఎస్. శేషాద్రి కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘ప్రొఫెసర్ శ్రీ సి. ఎస్. శేషాద్రి మరణం తో మనం గణిత రంగం లో అసాధారణ కృషి ని సలిపిన ఒక ప్రసిద్ధ మేధావి ని కోల్పోయాము. ప్రత్యేకించి బీజగణిత సంబంధి జ్యామితి లో ప్రొఫెసర్ శ్రీ సి. ఎస్. శేషాద్రి యొక్క ప్రయాసల ను అనేక తరాల పాటు స్మరించుకోవడం జరుగుతుంది. ప్రొఫెసర్ శ్రీ సి. ఎస్. శేషాద్రి యొక్క కుటుంబానికి మరియు ఆయన ప్రశంసకుల కు నేను నా సంతాపాన్ని వ్యక్తం చేస్తున్నాను. ఓమ్ శాంతి’’ అని ప్రధాన మంత్రి ఒక ట్వీట్ లో పేర్కొన్నారు.
త‌మిళ‌నాడులోని తిరుప్పూరును సంద‌ర్శంచిన ప్ర‌ధాన‌మంత్రి శ్రీ న‌రేంద్ర‌మోదీ

ప్ర‌ధాన‌మంత్రి శ్రీ న‌రేంద్ర‌మోదీ త‌మిళ‌నాడులోని తిరుప్పూరును సంద‌ర్శించి రాష్ట్రంలోప‌లు అభివృద్ధి ప‌థ‌కాల‌ను ప్రారంభించారు. ప్ర‌ధాన‌మంత్రి తిరుప్పూరు లోని పెరుమ‌న్న‌లూరు గ్రామంనుంచి ప‌లు అభివృద్ధి ప‌థ‌కాల‌ను ఆవిష్క‌రించారు. తిరుప్పూరులో ఎంప్లాయీస్ స్టేట్ ఇన్సూరెన్స్ కార్పొరేష‌న్ (ఇఎస్ఐసి )మ‌ల్టీ స్పెషాలిటీ ఆస్ప‌త్రికి శంకుస్థాప‌న చేశారు. అత్యంత అధునాత‌న సౌక‌ర్యాలు క‌లిగిన వంద ప‌డ‌క‌ల ఈ ఆస్ప‌త్రి తిరుప్పూరు, దాని ప‌రిస‌ర ప్రాంతాల‌లోని ఇఎస్ఐ చ‌ట్టం ప‌రిధి కిందికి వ‌చ్చే సుమారు ల‌క్ష‌మంది కార్మికులు వారి కుటుంబాల వారికి వైద్య అవ‌స‌రాల‌ను తీరుస్తుంది.ఇంత‌కు ముందు వీరు న‌గ‌రంలోని రెండు ఇఎస్ఐ డిస్పెన్స‌రీల‌నుంచి సేవ‌లు పొందేవారు. ఏదైనా మెరుగైన వైద్య సేవ‌లు అవ‌స‌ర‌మైన సంద‌ర్భంలో వారు 50 కిలోమీట‌ర్ల దూరంలోని కోయంబ‌త్తూరు ఇఎస్ఐసి మెడిక‌ల్‌కాలేజీకి వెళ్ల‌వ‌ల‌సి వ‌చ్చేది. ప్ర‌ధాన‌మంత్రి చెన్నైలోని ఇఎస్ఐసి ఆస్ప‌త్రిని కూడా జాతికి అంకితం చేశారు.470 ప‌డ‌క‌ల ఈ అధునాత‌న ఆస్ప‌త్రి అన్ని విభాగాల‌కు చెందిన నాణ్య‌మైన వైద్య‌సేవ‌ల‌ను ,చికిత్స‌ను అందిస్తుంది. తిరుచ్చి విమానాశ్ర‌యంలో నూత‌న స‌మీకృత భ‌వ‌నానికి ప్ర‌ధాన‌మంత్రి శంకుస్థాప‌న చేశారు.అలాగే చెన్నై విమానాశ్ర‌య ఆధునీక‌ర‌ణ‌కూ ప్ర‌ధాని శంకుస్థాప‌న చేశారు. తిరుచ్చిలో నూత‌న స‌మీకృత టెర్మిన‌ల్ భ‌వ‌నం వ‌ల్ల విమానాశ్ర‌యం ఏటా 3.63 మిలియ‌న్న ప్ర‌యాణికుల రాక‌పోక‌లకు పూర్తి సామ‌ర్ధ్యంతో సేవ‌లు అందించ గ‌లుగుతుంది. ర‌ద్దీ గంట‌ల‌లో 2900 మంది ప్ర‌యాణికుల‌కు వీలుక‌లిగిస్తుంది. ఈ విమానాశ్ర‌య మ‌రింత విస్త‌ర‌ణ‌కూ అవ‌కాశం ఉంది. చెన్నైవిమానాశ్ర‌యం ఆధునీక‌ర‌ణ‌లో భాగంగా ఈ గేట్లు, బ‌యోమెట్రిక్ ఆధారిత పాసింజ‌ర్ త‌నిఖీ వ్య‌వ‌స్థ‌, ఇత‌ర ఆధునిక స‌దుపాయాలు క‌ల్పిస్తారు. అలాగే ప్ర‌స్తుత అంత‌ర్జాతీయ డిపార్చ‌ర్ టెర్మిన‌ల్‌లో ర‌ద్దీగా ఇరుకుగా ఉండ‌కుండా చూస్తారు. ఈ ప‌ర్య‌ట‌న‌లో ప్ర‌ధాన‌మంత్రి భార‌త్ పెట్రోలియం కార్పొరేష‌న్ లిమిటెడ్ (బిపిసిఎల్‌) వారి ఎన్నోర్ కోస్ట‌ల్ టెర్మిన‌ల్‌ను జాతికి అంకితం చేశారు.తొండియార్‌పేట్ ఫెసిలిటీ కంటే ఇది పెద్ద‌ది, అనువైన ప్ర‌త్యామ్నాయంగా ఉండ‌నుంది. ఈ టెర్మిన‌ల్ అందుబాటులోకి వ‌స్తే, కోచి నుంచి తీరం వెంట ఉత్ప‌త్తులు తీసుకురావ‌చ్చు. దీనితోరోడ్డు ద్వారా తీసుకురావ‌డం వ‌ల్లే అయ్యే ఖ‌ర్చు త‌గ్గుతుంది. ప్ర‌ధానమంత్రి శ్రీ న‌రేంద్ర‌మోదీ చెన్నై పోర్టునుంచి చెన్నై పెట్రోలియం కార్పోరేష‌న్ లిమిటెడ్ (సిపిసిఎల్‌) మ‌నాలి రిఫైన‌రీ వ‌ర‌కు కొత్త ముడిచ‌మురు పైప్‌లైన్‌ను కూడా ప్రారంభించారు. ఈ పైప్‌లైన్‌పే మ‌రింత మెరుగైన భ‌ద్ర‌తా ప్ర‌మాణాల‌తో నిర్మించారు.ఇది ముడి చ‌మురును సుర‌క్షితంగా న‌మ్మ‌కంగా స‌ర‌ఫ‌రాచేస్తుంది. త‌మిళ‌నాడు, పొరుగు రాష్ట్రాల అవ‌స‌రాల‌ను తీరుస్తుంది. చెన్నై మెట్రోలో ఎజి-డిఎంఎస్ మెట్రో స్టేష‌న్ నుంచి వాష‌ర్‌మెన్ మెట్రో స్టేష‌న్ వ‌ర‌కు పాసింజ‌ర్ స‌ర్వీస్‌ను ప్ర‌ధాన‌మంత్రి ప్రారంభించారు. 10 కిలోమీట‌ర్ల‌పొడ‌వుగ‌ల ఈ సెక్ష‌న్ చెన్నై మెట్రో తొలి ద‌శ‌లో భాగం. దీనితో చెన్నై మెట్రో తొలి ద‌శ‌లోని మొత్తం 45 కిలోమీట‌ర్ల మార్గం అందుబాటులోకి వ‌చ్చిన‌ట్ట‌యింది. అనంత‌రం ప్ర‌ధాన‌మంత్రి ఈరోజు త‌న ప‌ర్య‌ట‌న‌లో చివ‌రిగా హుబ్లీకి బ‌య‌లుదేరి వెళ్లారు.